नैतिक मूल्य विषय पर एक दिवसीय राष्ट्रीय सेमिनार
गुरुतेग बहादुर खालसा कालेज फार वुमन दसूहा के पोस्ट ग्रेजुएट पंजाबी विभाग ने गुरु तेग बहादुर एजुकेशन ट्रस्ट दसूहा के सहयोग से श्री गुरु गोबिंद सिंह जी के 350वें प्रकाश उत्सव को समर्पित नैतिक मूल्य विषय पर एक दिवसीय राष्ट्रीय सेमिनार करवाया गया। इसकी अध्यक्षता मंडल में एनआरआई अजायब सिंह, ज्ञान सिंह, सरदूल सिंह, अजायब सिंह, सुंदर पाल कौर आदि ने की। सेमिनार में मास्टर लाल सिंह ने पर्चा पढ़ा, जिस पर बहस भी की गई।
इस दौरान गुरु तेग बहादुर सीनियर सेकेंडरी प्बलिक स्कूल की प्रिंसिपल सुरजीत कौर बाजवा और अरविंदर सिंह ढिल्लों द्वारा संपादित की किताब “नैतिकता जीवन में” भी रिलीज की गई। इस मौके पर पंजाबी भाषा मां बोली पर करवाए गए मुकाबलों में विजेता छात्राओं को सम्मानित भी किया गया। कालेज की प्रिंसिपल डॉ. घुम्मन ने कहा कि एेसे सेमिनार स्टूडेंट्स के जीवन में बेहतरी लाने के लिए आवश्यक है। उन्होंने प्रिंसिपल बाजवा और अरविंदर सिंह ढिल्लों की किताब की रिलीजिंग पर उन्हें बधाई भी दी। इस मौके पर प्रिंसिपल डॉ. गीता सैनी वर्मा, डॉ. कुलबीर कौर, जेसीडीएवी कालेज दसूहा से प्रो. डॉ. गुरमीत सिंह, शीतल सिंह, निवेदिका शर्मा, डॉ. सुखबीर कौर, डॉ. लखविंदर जीत कौर, अमरजीत कौर समेत दसूहा से जरनैल सिंह घुम्मन आदि ने भी संबोधित किया। मंच का संचालन पंजाबी विभाग की प्रमुख डॉ. अमरजीत कौर कालकट ने किया।
किताब रिलीज करते प्रिंसिपल डॉ. नरिंदर कौर घुम्मन (बीच में) और गणमान्य।
hin_Deva hin_Deva hin_Deva bho_Deva